Til: Dagens eiere og potensielt framtidig eiere av bussanlegg som leies ut til Ruter

Fra: Ruter As

**Invitasjon til dialogkonferanse om bussanlegg 23.september 2013**

Det vises til Ruterrapport 2012:5 Strategi for bussanlegg

<https://ruter.no/Documents/Rapporter-dokumenter/Ruterrapporter/2012/5-2012_Strategi_for_bussanlegg_just.pdf>

I strategien etablerer Ruter prinsipper for utforming og plassering av fremtidige bussanlegg innenfor trafikkområdet vårt, som i dag omfatter Oslo og Akershus, deler av Røyken og Hurum, i tillegg til enkelte busslinjer som krysser Østfold eller Hedmark grense. Det er estimert et behov for anlegg-/parkeringskapasitet for 2.000 busser fram mot år 2030, mot 1.150 busser i dag. Plassering og størrelse på bussanlegg henger tett sammen med utvikling av trafikktilbudet og kontraktstrategi/bussanbud.

Gjennom dialogkonferansen ønsker Ruter å spre kunnskap om innholdet i strategien, samt få innspill og tilbakemeldinger på hvordan Ruter kan dekke sitt behov for bussanlegg i fremtiden.

Velkommen til dialogkonferanse

**Mandag 23. september kl 13.00-16.00**

**Ruters lokaler, Dronningens gt 40, 4.etg.**

Foreløpig program:

13:00 Velkommen, hensikt med møtet Hellik Hoff, kontraktssjef, Ruter

13:10 Prinsipper for utvikling av trafikktilbudet Kjersti Midttun, trafikkplansjef, Ruter

13:30 Gjennomgang av Ruters bussanleggstrategi og analyser til grunn for denne.

Prinsipper for lokalisering av bussanlegg, og kapasitetsbehov framover, linket til planen for kommende bussanbud. Espen Martinsen, strategisjef, Ruter

*14:15 Benstrekk*

14:20 Forberedte innlegg fra de påmeldte (maks 15 min pr deltagende selskap)

15:30 Diskusjon Alle

15:45 Oppsummering Ruter

16:00 Slutt

Det blir utarbeidet skriftlig referat/dokumentasjon fra møtet som gjøres allment tilgjengelig på kollektivanbud.no. Alle presentasjoner fra møtet vil på den måten være offentlig tilgjengelig.

Påmelding og evt spørsmål kan rettes til Espen Martinsen (espen.martinsen@ruter.no eller tlf 900 26 299) innen 18. september.